C 316/16
FI
Euroopan unionin virallinen lehti
6.9.2023
Perinteinen tuotantojärjestelmä auttaa ylläpitämään paikallisia ekosysteemejä ja estämään tulipalojen leviämistä, minkä lisäksi se antaa kilien lihalle sille ominaisen mureuden, värin ja mehukkuuden.
Tämä johtuu ennen kaikkea eläinten käsittelytavasta, kilien kuttujen kanssa viettämästä ajasta sekä kilien ruokavaliosta.
Alkuvaiheessa kilejä ruokitaan niiden emojen maidolla, jonka erityispiirteet erottavat sen Extremaduran ulkopuolisilla maantieteellisillä alueilla tuotetusta maidosta.
Nämä erityiset ominaisuudet johtuvat käytetyistä vuohiroduista, eläinten ruokavaliosta ja niiden käsittelytavasta, ja maidon koostumuksen ansiosta ne siirtyvät myös tällä maidolla ruokittujen kilien lihaan.
Emojen kanssa vietettynä aikana kilit pääsevät liikkumaan ympäriinsä, mikä lisää myoglobiinin määrää lihaksissa.
3.4.
Erityiset tuotantovaiheet, joiden on tapahduttava yksilöidyllä maantieteellisellä alueella Kilien syntymän, kasvatuksen, lihotuksen ja teurastuksen sekä ruhojen paloittelun on tapahduttava Extremaduran alueella.
Näin voidaan varmistaa tuotteen erityisyyden säilyminen ja korkea laatu, taata eläinten hyvinvointi lyhyiden kuljetusaikojen ansiosta, valvoa tuotanto-olosuhteita sekä taata tuotteen jäljitettävyys.
3.5.
Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt Ruhot on paloiteltava paloittelulaitoksissa, jotka on kirjattu säätelylautakunnan ylläpitämään asiaankuuluvaan rekisteriin.
Ruhonosia voidaan fileoida ja pakata sääntelyneuvoston rekisteröimissä lihanjalostuslaitoksissa tai lopullisissa myyntipaikoissa sijaitsevissa erityisissä laitoksissa, jotka ovat aiemmin allekirjoittaneet sääntelyneuvoston kanssa suojatun lihan valvontaa, merkitsemistä ja markkinointia koskevan yhteistyösopimuksen.
Ruhonosat voidaan myös paloitella ja fileoida vähittäismyyntipaikassa, kun kuluttaja ostaa tuotteen.
SMM-merkittyä lihaa ei saa fileoida samaan aikaan muun lihan kanssa.
3.6.
Tuotteen, johon rekisteröity nimi viittaa, merkitsemistä koskevat erityiset säännöt Markkinoille saatettaessa paloissa on käytettävä toimijan tavaramerkkiä ja sertifiointimerkkiä.
Sertifioitu toimija vastaa loppukädessä näiden merkkien asianmukaisesta käytöstä.
Jos liha täyttää 3.2 alakohdan a alakohdassa vahvistetut vaatimukset, kilien ruhoihin, puoliruhoihin, neljännes­ ruhoihin ja/tai paloihin on kiinnitettävä etiketti, johon on merkitty juottokilien (lechal) luokassa käytetty Cabrito de Extremadura SMM -merkinnän nimitys ja logo.
Jos liha täyttää 3.2 alakohdan b alakohdassa vahvistetut vaatimukset, kilien ruhoihin, puoliruhoihin, neljännes­ ruhoihin ja/tai paloihin on kiinnitettävä etiketti, johon on merkitty yleisessä luokassa käytetty Cabrito de Extremadura SMM -merkinnän nimitys ja logo.
Pakollisten tietojen lisäksi merkinnöissä on oltava myös suojatun maantieteellisen merkinnän ”Cabrito de Extremadura” tunniste ja logo sekä jäljitettävyystiedot.
Logosta on olemassa kaksi versiota, joista kutakin voidaan käyttää vain kyseisen kauppaluokan tuotteissa.
”Cabrito de Extremadura” -logo, juottokilien (lechal) kauppaluokka